id en id id en en en en en ar en id en id ms az id ms id ms id id id ms ms ms ms id id id nds tr en id en en tl tl en tr id en de ms id id id id ms ms de id tr pl en sl en en en en en en id de en en en ar ast en ms
Banjir kilat landa KK , lima hingga sepuluh tahun lagi - abdnaddin
Ingin Berkisah Dengan Cara Sendiri
Home Unlabelled Banjir kilat landa KK , lima hingga sepuluh tahun lagi
✔ abd naddin Diterbitkan 8:29 PTG
Lima hingga sepuluh tahun lagi, banjir kilat akan menjadi fenomena biasa bagi penduduk di bandaraya Kota Kinabalu.
"Jika tiada tindakan proaktif yang diambil untuk mengatasi masalah itu, banjir kilat akan menjadi perkara rutin di bandaraya Kota Kinabalu, kata Dekan Fakulti Kejuruteraan dan Teknologi Maklumat, UMS, Dr.Rosalam Haji Sarbatly.
"Adalah tidak mustahil Kota Kinabalu akan dilanda banjir kilat seperti di Kuala Lumpur jika tiada usaha dilakukan untuk mengelakkan perkara itu berlaku," katanya kepada Abd Rashid Rahman, sahabat saya dari Utusan Malaysia dalam satu interview.
Walaupun Kota Kinabalu terletak di pinggir laut adalah tidak mustahil ia boleh dilanda banjir kilat.
"Ini kerana pembangunan semakin pesat tetapi malangnya sistem perparitan tidak dirancang dengan betuk selain kawasan tadahan yang semakin kurang.
"Jadi apabila hujan turun dengan lebat , ia seolah-olah menyiram air di atas lantai berbanding menyiram air di atas karpet sebelum ini,' katanya.
Selain tidak mencukupi, sistem perparitan sedia ada juga sering tersumbat dan boleh mengakibatkan banjir kilat.
Selain itu, tindakan kontraktor binaan yang tidak memberikan keutamaan kepada pembinaan longkang dan kawasan bagi menyalurkan sisa kumbahan binaan menyebabkan banjir kilat mudah berlaku.
"Bila buat pembangunan dulu akan sebabkan pasir dan lumpur selepas pembinaan mengalir masuk ke dalam longkang dan sungai menyebabkan sungai semakin cetek dan risiko banjir meningkat," katanya.
Dalam pada itu Rosalam berkata, meskipun mengakui faktor perubahan cuaca dijadikan alasan penyumbang kepada banjir kilat, tetapi masih ada jalan penyelesaian bagi menangani masalah itu.
"Kita tahu kita tidak boleh mengubah perubahan cuaca yang berlaku tetapi kita mesti bersedia, maksudnya bila tahu kenaikan taburan hujan, kita sediakan langkah awal pencegahan seperti menyediakan longkang yang mencukupi," jelasnya.
Sementara itu katanya, antara usaha yang perlu dilakukan bagi mengatasi masalah itu ialah memastikan jumlah dan luas longkang yang ada mencukupi berdasarkan taburan hujan.
Tambahnya, longkang dan sungai sedia ada juga harus sentiasa dibersihkan selain semua kontraktor harus beretika dengan mematuhi segala garis panduan ditetapkan, tidak hanya mengutamakan keuntungan.
Artikel Berkaitan Penulis Email
Berlangganan artikel terbaru dari blog ini langsung via email
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
Terima kasih Telum Media kerana menyenaraikan blog abdnaddin.com dalam PR media Asia
“Di sini, bunga keladi di jual dengan harga gila-gila,”, kata prof nik rakib
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
SEJENAK MENGENAI 12 UNGKAPAN MELAYU TENTANG BINATANG
Kenali Saya Abd Naddin Haji Shaiddin